Spaarsamig met water
Ongelooflik! Dat in hierdie tyd van erge droogte, hitte en waterbeperkings daar nog mense is wat hul grasperke natspuit! Betaal dan maar die boete maar jy wat dit met 'n glimlag betaal, sal jou boete water in jou kraan gee as dit opdroog?
Wat van hulle wat nie boete kan betaal nie, hulle gras en blommetjies moet maar verdroog en jou tuin is 'n lushof! Dit is so droog om nat te maak, te spuit, emmers te gebruik dat niks gaan help nie veral nie in hierdie hitte nie.
Jou tuin lyk mooi en myne moet maar verdroog want al wat ons nou gaan help is reen van Bo.
As jy op Oudtshoorn en veral op Rooiheuwel groot geword het weet jy wat droogte is, weet jy van water spaar nie eers water vir 'n hoender nie.
Onthou jy die slote met gebarste modder as die Kammanasie dam leegloop, die groen slyk op die modderige bodem? Ons as gesin van 7 kom net 1 maal per week bad, almal in dieselfde water, soggens vee jy maar net met 'n nat lap af maar veil was ons nooit nie.
Daar was nie water vir blomme nie want my pa het gese jy kan nie blomme eet nie. En so kan ek aanhou met baie stories en swaar kry in droogte tye maar mense van Oudtshoorn kry dit in jul verstand dat water nou spaarsamig gebruik moet word.